**SELETUSKIRI**

[1. ÜLDOSA 3](#_Toc205909101)

[1.1. Objekti nimetus 3](#_Toc205909102)

[1.2. Objekti asukoht 3](#_Toc205909103)

[1.3. Objekti seotus teedevõrguga 3](#_Toc205909104)

[1.4. Tee liik 3](#_Toc205909105)

[1.5. Lähtematerjalid 3](#_Toc205909106)

[1.6. Töö aluseks olevad uuringud 4](#_Toc205909107)

[1.7. Seotud ehitusprojektid 4](#_Toc205909108)

[2. OLEMASOLEV OLUKORD 4](#_Toc205909109)

[2.1. Olemasolev situatsioon 4](#_Toc205909110)

[2.2. Geoloogia 4](#_Toc205909111)

[2.3. Muinsuskaitse ja looduskaitsealad 4](#_Toc205909112)

[3. TEEDEEHITUSLIKU OSA PROJEKTLAHENDUS 5](#_Toc205909113)

[3.1. Üldandmed 5](#_Toc205909114)

[3.1.1. Tehnilised andmed 5](#_Toc205909115)

[3.1.2. Teeosade ja rajatiste kavandatud eluiga 5](#_Toc205909116)

[3.2. Plaanilahendus 5](#_Toc205909117)

[3.2.1. Asendiplaan 5](#_Toc205909118)

[3.3. Vertikaalplaneering 5](#_Toc205909119)

[3.3.1. Kalded 5](#_Toc205909120)

[3.3.2. Äärekivid 6](#_Toc205909121)

[3.4. Muldkeha 6](#_Toc205909122)

[3.4.1. Muldkeha lahendus 6](#_Toc205909123)

[3.4.2. Nõuded muldkehas kasutatavatele pinnastele, nõlvusele ja tihendustegurile 6](#_Toc205909124)

[3.4.3. Nõuded dreenkihi paksusele, materjalile ja tihendustegurile 7](#_Toc205909125)

[3.5. Katend 7](#_Toc205909126)

[3.5.1. Sõidutee eeldatav koormussagedus ja katendi vajalik üldine elastsusmoodul 7](#_Toc205909127)

[3.5.2. Katendi materjal koos kihtide paksusega 7](#_Toc205909128)

[3.6. Tee-ehitusmaterjalid 8](#_Toc205909129)

[3.7. Veeviimarid 9](#_Toc205909130)

[3.7.1. Olemasolevate veeviimarite olukord 9](#_Toc205909131)

[3.7.2. Veeviimarite vajadus 9](#_Toc205909132)

[3.8. Liikluskorraldus- ja ohutusvahendid 10](#_Toc205909133)

[3.8.1. Liikluskorralduse lahendus 10](#_Toc205909134)

[3.8.2. Puuetega inimeste liikumist soodustavad lahendused 10](#_Toc205909135)

[3.8.3. Nõuded teekattemärgistusele 10](#_Toc205909136)

[3.9. Tehnovõrgud 10](#_Toc205909137)

[3.9.1. Olemasolevate tehnovõrkude paiknemine ning nende valdajad 10](#_Toc205909138)

[3.9.2. Tehnovõrkude põhimõtteline lahendus ja tehnovõrkudega kavandatud tööd 10](#_Toc205909139)

[3.9.3. Tehnovõrkude lahendus ja tehnovõrkudega kavandatud tööd 11](#_Toc205909140)

[3.10. Keskkonnakaitse 11](#_Toc205909141)

[3.10.1. Keskkonnakaitse abinõud 11](#_Toc205909142)

[3.11. Maastikukujundustööd 11](#_Toc205909143)

[4. TÖÖDE TEOSTAMINE 12](#_Toc205909144)

[4.1. Üldosa 12](#_Toc205909145)

[4.2. Ettevalmistustööd 12](#_Toc205909146)

[4.2.1. Muud kavandatud olulised ettevalmistustööd 12](#_Toc205909147)

[4.3. Ehitusaegne liikluskorraldus 12](#_Toc205909148)

# ÜLDOSA

## Objekti nimetus

Projektiga käsitletavaks objektiks on „MEIE“ kauplusehoone parkla.

## Objekti asukoht

Objekt asub Harju maakonnas, Lääne-Harju vallas, Vasalemma alevikus järgnevatel kinnistutel:

* Jaama põik – katastri nr 86801:001:0852;
* Jaama põik 3 – katastri nr 43101:001:2733;
* Nõmmekõrtsi – katastri nr 86801:002:0090.

## Objekti seotus teedevõrguga

Jaama põik tänav ristub riigimaanteega nr 11173 Vasalemma jaama tee km 0,08.

## Tee liik

Vaadeldavat teelõiku ja platse käsitletakse kui kvartalisisest tänavat ja kinnistusiseseid teid.

## Lähtematerjalid

Projekteerimise aluseks on tehnilised tingimused ja Tellija poolt esitatud juhised.

Tellija, ehitaja ja omanikujärelevalve teavitavad projekteerijat avastatud puudustest, vigadest ja muudest riskiteguritest enne kui võtavad vastu konkreetse teostamise otsuse. Ehitaja peab kohale kutsuma oma kooskõlastuses nõudeid esitanud omaniku, et ühiselt üle vaadata omaniku poolt püstitatud tingimused, ära hoidmaks hilisemaid erimeelsusi probleemi tõlgendamisel.

Projekteerimisel on arvestatud Eestis kehtivaid seadusi, standardeid, normdokumente ning juhendeid, mis on kätte saadavad Elektroonilise Riigi Teataja kataloogist – [www.riigiteataja.ee](http://www.riigiteataja.ee), Standardimis- ja Akrediteerimiskeskuse kodulehelt [www.evs.ee](http://www.evs.ee) ning Transpordiameti veebilehelt [www.transpordiamet.ee](http://www.transpordiamet.ee) rubriigist „Riigiteede juhendid“.

* Planeerimisseadus ja sellest tulenevad nõuded;
* Ehitusseadustik ja sellest tulenevad nõuded;
* Tee ehitusprojektile esitatavad nõuded;
* Tee ehitamise kvaliteedi nõuded;
* Tee projekteerimise normid;
* EVS 843 Linnatänavad;
* EVS 901-1 Asfaltsegude täitematerjalid;
* EVS 901-2 Bituumensideained;
* EVS 901-3 Asfaltsegud;
* Asfaldist katendikihtide ehitamise juhis;
* Killustikust katendikihtide ehitamise juhend;
* Muldkeha ja dreenkihi projekteerimise, ehitamise ja remondi juhis;
* Teetööde tehniline kirjeldus.

Seletuskiri on koostatud vastavalt määrusele „Tee ehitusprojektile esitatavad nõuded“. Projektis mitte käsitletud peatükid on seletuskirjast ülevaatlikkuse huvides välja jäetud.

## Töö aluseks olevad uuringud

Töö aluseks on võetud varasemalt valminud uuringud:

* Geodeetiline mõõdistus – koostatud Geoalus OÜ poolt töö nr 24-G553. Koordinaadid L-Est 97 ja kõrgused EH2000 süsteemis.

## Seotud ehitusprojektid

Antud töös on arvestatud teisi koostatud projekte:

* Riigitee 17 Keila-Haapsalu tee km 13,59-14,30 teeületuskohtade ja jalgteeühenduse põhiprojekt – koostatud EXTech Design OÜ poolt töö nr 25042.

# OLEMASOLEV OLUKORD

## Olemasolev situatsioon

Olemasolev Jaama põik tänav on valdavalt 7,0m laiuse asfaltbetoonkattega. Riigimaantee ristmiku läheduses väheneb tee laius 16m ulatuses kuni 4,8meetrini. Sõidutee on valgustatud.

Jaama põik 3 kinnistul paikneb olemasolev kauplusehoone ja parkla.

Nõmmekõrtsi kinnistu on hoonestamata ja osaliselt kaetud põõsastikuga. Vasalemma bussipeatusest läheb olemasoleva jalgrada üle Nõmmekõrtsi kinnitus Jaama põik 3 kinnistu poe parklani.

## Geoloogia

Vastavalt Tellija soovile geoloogilisi uuringuid teostatud ei ole, mistõttu tuleb arvestada, et väljakaevatavate pinnaste mahtu ei ole võimalik projektis määrata ning täpne kaevetööde maht selgub ehitusetööde käigus.

## Muinsuskaitse ja looduskaitsealad

Muinsuskaitsealuseid ja pärandikultuuri objekte ning looduskaitsealasid vahetult projektiga hõlmatud maa-alal või selle läheduses ei esine.

# TEEDEEHITUSLIKU OSA PROJEKTLAHENDUS

## Üldandmed

### Tehnilised andmed

* Katendi laius 7,0m
* Tugipeenra laius 0,5m
* Parkimiskoha laius 2,7m
* Lisanduvate parkimiskohtade arv 18

### Teeosade ja rajatiste kavandatud eluiga

Püsikatendi elueaks on ette nähtud 20 aastat.

Kergkatendi elueaks on ette nähtud 10 aastat.

## Plaanilahendus

### Asendiplaan

Töömahtude piiriks on Jaama põik tänava sõidutee laiendus, parkla ja kõnnitee ühendus.

Jaama põik tänava sõidutee asfaltkatet on ette nähtud laiendada plaanil näidatud ulatuses selliselt, et kogu sõidutee ulatuses oleks katte laius vähemalt 7,0m. Laiendatavas osas on asfaltkatte serva projekteeritud 0,5m kruuskattega tugipeenar.

Riigimaantee ristmiku parameetreid käesoleva projekti mahus ei muudeta.

Nõmmekõrtsi kinnistule on projekteeritud kaheksateistkümne kohaga parkla. Rajatava ja olemasoleva parkla vahele on projekteeritud betoonkivikattega ala.

Vasalemma bussipeatuse juurest tulev jalgrada koos betoonist trepiga on ette nähtud likvideerida ning rajada uus 2,5m laiune asfaltkattega kõnnitee ühendus Riigitee 17 Keila-Haapsalu tee km 13,59-14,30 teeületuskohtade ja jalgteeühenduse põhiprojektis rajatava jalgratta-ja jalgteega.

## Vertikaalplaneering

### Kalded

Vertikaalplaneeringu koostamisel on arvestatud olemasoleva sõidutee ja kõrval asuva maapinna kõrgusi ning vee ärajuhtimise võimalusi. Sõiduteelt on sademevesi juhitud tee kõrvale haljasalale ja parklast projekteeritud nõvasse. Nõva nõlva kalded on muutuvad sõltuvalt maapinna kõrgusest.

Sõidutee on projekteeritud ühepoolse põikkaldega. Laiendatav osa jälgib olemasolevat sõidutee kallet. Kõnniteede põikkalle on ette nähtud 2,0%. Tugipeenarde kalle on ette nähtud 4,0%. Projekteeritud parkla kalle on valdavalt 1,0%.

### Äärekivid

Projekteeritud nõva servas on parkla eraldatud 8cm kõrguse äärekiviga, kus on ühe äärekivi pikkused lõigud viidud 0cm kõrgusele, et võimaldada sademevee äravoolu katte pinnalt.

Betoonist äärekivid (150x290mm) on projekteeritud järgnevalt:

* 0cm – parkla betoonkivikatte ja sõidutee asfaltbetoonkatte eraldus, parkla ja nõva eraldus lõiguti;
* 1,5cm – kõnnitee ja sõidutee eraldus ülekäigukohal;
* 8cm – parkla eraldus haljasalast.

Betoonist äärekivid (80x200mm) on projekteeritud järgnevalt:

* 0cm – kõnnitee betoonkivikatte eraldus haljasalast.

Äärekivid paigaldada vastavalt Tee ehitamise kvaliteedi nõuded §23 toodud nõuetele. Äärekividega lõikude algustes ja lõppudes viia äärekivid kahe kivi ulatuses projekteeritud kõrguselt 0cm kõrgusele. Üleminekud madaldatud äärekivile teostada kahe kivi ulatuses.

Projekteeritud äärekivid paigaldada 5cm paksusele muldniiskele betoonile margiga C16/20. Betoonkihi alla ehitada killustikust tihendatud alus. Äärekivid toestada mõlemalt poolt kivi betooniga.

## Muldkeha

### Muldkeha lahendus

Kõikide rajatavate katendikonstruktsioonide alt on ette nähtud likvideerida kasvumuld ja ehituseks mittesobiv pinnas kogu ulatuses.

### Nõuded muldkehas kasutatavatele pinnastele, nõlvusele ja tihendustegurile

Muldkehas kasutatavad pinnased peavad olema külmakerkekindlad. Dreeniv pinnas on kalju ja jämepurdpinnas, kruusliiv, jäme ja keskliiv. Mittedreeniv pinnas on savi ja tolmliiv.

EVS-EN 13242 ja EVS-EN 13285 standardite järgi toodetud materjal või peenliiv loetakse dreenivaks juhul kui nad täidavad järgmisi tingimusi:

1. osakesi tera suurusega alla 0,063 mm on vähem kui 10 % ning samal ajal osakesi tera suurusega alla 0,006 mm on vähem kui 2% või
2. osakesi tera suurusega alla 0,063 mm on vähem kui 7%.

Külmakindlaks loetakse pinnased ning EVS-EN 13242 ja EVS-EN 13285 standardite järgi toodetud materjalid juhul, kui korraga on täidetud kõik järgmised tingimused:

1. osakesi tera suurusega alla 0,125 mm on vähem kui 25%;
2. osakesi tera suurusega alla 0,063 mm on vähem kui 7%;
3. osakesi tera suurusega alla 0,002 mm on vähem kui 0,5%.

Kui eelnevalt esitatud tingimused ei ole täidetud, peab nende pinnaste või materjalide filtratsioonimoodul olema suurem kui 0,5m/ööp. Filtratsioonimooduli määramine on kirjeldatud standardis EVS 901-20. Nõuetele mittevastav materjal tuleb tee konstruktsioonist eemaldada.

Mulde aluspinnase tihendustegur peab olema ≥0,94.

Liivpinnasest muldkeha tihedustegur peab vastama „Tee ehitamise kvaliteedi nõuded“ lisas 6 toodud nõuetele.

### Nõuded dreenkihi paksusele, materjalile ja tihendustegurile

Dreenkihi ja liivaluse paksuseks on projekteeritud 20cm.

Dreenkihis ja liivalustes kasutatav pinnas peab olemas külmakerkekindel ja dreeniv. Dreeniva materjali nõuded on kirjeldatud eelnevas peatükis. Kui eelnevalt esitatud tingimused ei ole täidetud, peab liivaluste ja dreenkihtide ehitamiseks kasutatava materjali filtratsioonimoodul peab olema vähemalt 1,0m/ööp.

Dreenkihi ja liivaluse tihendustegur peab olema ≥0,98.

## Katend

### Sõidutee eeldatav koormussagedus ja katendi vajalik üldine elastsusmoodul

Projektiga ei ole määratud eeldatavat koormussagedust. Püsikatendi minimaalne elastsusmoodul on 180MPa, kergkatendil 130MPa.

### Katendi materjal koos kihtide paksusega

TÜÜP I - Betoonkivikattega parkla:

* Betoonist sõiduteekivi (kartaanokivi) 8cm
* Paigalduskiht 3cm
* Paekivikillustikalus 25cm
* Liivalus 20cm
* Täitepinnas (vajadusel)
* Tihendatud aluspinnas

Tüüp II – Sõidutee asfaltbetoonkate:

* AC 16 surf 70/100 h=7cm
* Paekivikillustikalus h=25cm
* Dreenkiht hmin=20cm
* Täitepinnas (vajadusel)
* Tihendatud aluspinnas

Tüüp III – Kõnnitee asfaltbetoonkate:

* AC 8 surf 70/100 h=5cm
* Paekivikillustikalus h=20cm
* Dreenkiht hmin=20cm
* Täitepinnas (vajadusel)
* Tihendatud aluspinnas

Tüüp IV – Betoonkivikattega kõnnitee:

* Betoonist kõnniteekivi (nunnakivi) 6cm
* Paigalduskiht 3cm
* Paekivikillustikalus 20cm
* Liivalus 20cm
* Täitepinnas (vajadusel)
* Tihendatud aluspinnas

Tugipeenra kate:

* Optimaalse terakoostisega segu h≤7cm

## Tee-ehitusmaterjalid

Asfaltsegu AC 16 surf 70/100 täitematerjalide nõuded on esitatud EVS 901-3 tabel 7 AKÖL 900 – 1499.

Killustikaluste täitematerjalide nõuded on esitatud alljärgnevalt:

* Paekivikillustikalus **(sõidutee)** fr 4/63 AKÖL 20 500 – 3000 (KKEJ);
* Paekivikillustikalus **(kõnnitee)** fr 4/32 AKÖL 20 < 500 (KKEJ);
* Tugipeenra kate optimaalse terakoostisega segu (segu 5) (TEKN).

Aluse tihendamist kontrollitakse elastsusmooduli mõõtmise teel tihendatud kihi pinnal LOADMAN- või INSPECTOR-tüüpi seadmega vähemalt iga 100m2 järel (aluse servast min 1,0 meetri kaugusel).

Elastsusmoodul tihendatud aluse pinnal peab olema:

* Sõiduteel ≥170MPa;
* Kõnniteel ≥140MPa.

Mõne teise analoogse elastsusmooduli mõõteseadme kasutamisel peavad selle lugemid olema eelnevalt võrreldud LOADMAN-tüüpi seadmega ja mõõtetulemused korrutatud üleminekuteguriga.

Märkused:

* + 1. Kasutatava asfaltsegu omadused ja sõelkõver peavad rahuldama EVS 901-3 toodud vastava segulehe tingimusi.
    2. Asfaltsegudes kasutatav filler peab rahuldama EVS 901-1 peatüki 5 nõudeid.
    3. Täitematerjalide ja filleri minimaalsed katsesagedused ja katsemeetodid on määratud EVS 901-1 tabelis 12.
    4. Iga asfaldikihi puhul arvestada hinna sees vajadusel ka aluspinna ja vuukide kruntimisega. Üldjuhul rajada vuugid kuumvuukidena.
    5. KKEJ – Killustikust katendikihtide ehitamise juhis.
    6. TEKN – Tee ehitamise kvaliteedi nõuded.
    7. Asfaltbetoonkatte pealmise kihi pikivuugid teostada kuumvuukidena. Vuukide töötlemine teostada vastavalt juhendile „Asfaldist katendikihtide ehitamise juhis“.
    8. Liivalused, dreenkihid ning muldkeha (täitepinnas) materjali nõuded valida vastavalt juhisele „Muldkeha ja dreenkihi projekteerimise, ehitamise ja remondi juhis“.
    9. Liivalused, dreenkihid ning muldkeha (täitepinnas) ehitada vastavalt juhisele „Muldkeha ja dreenkihi projekteerimise, ehitamise ja remondi juhis“.

Projekteeritud sõidutee betoonäärekivi (150x290mm) peab olema valmistatud tardkivimi baasil (klass 3, vastavalt EVS-EN 1340:2003+AC:2006 „Betoonist äärekivid. Nõuded ja katsemeetodid” Tabel 2.2 nõuetele).

Betoonist sillutuskivid peavad vastama standardile EVS-EN 1338. Arvestades, et kivid puutuvad kokku jäätumisvastaste sooladega, ei tohi kivide keskmine massikadu külmakindluse katsel ületada 0,2 kg/m² ja katse üksiktulemuse massikadu ei tohi ületada 0,5 kg/m².

## Veeviimarid

### Olemasolevate veeviimarite olukord

Projektiga hõlmataval alal olemasolevad veeviimarid puuduvad.

### Veeviimarite vajadus

Projektiga hõlmataval alal täiendavate veeviimarite vajadus puudub.

## Liikluskorraldus- ja ohutusvahendid

### Liikluskorralduse lahendus

Projektiga olemasolevate sõiduteede liikluskorraldust ei muudeta. Nõmmekõrtsi kinnistule on projekteeritud 18 parkimiskohta mõõtmetega 2,7x5,0m. Lisaks on nette nähtud plaanil näidatud ulatuses Jaama põik 3 kinnistul olemasoleva parkimiskohtade markeeringu uuendamine ning tulenevalt Riigitee 17 Keila-Haapsalu tee km 13,59-14,30 teeületuskohtade ja jalgteeühenduse põhiprojektis rajatava JJT ja parkla ühendusteest on üks parkimiskoht likvideeritud. Parkimiskohtade vaheline manööverdusala on 7,0m laiune. Parkimiskohad on tähistatud eri värvi kivide riviga.

Täiendavate liiklusmärkide paigaldamist käesolevas projektis ette nähttud ei ole.

### Puuetega inimeste liikumist soodustavad lahendused

Puuetega inimeste liikumise lihtsustamiseks rajatakse kõik teeületused vajalikule kõrgusele. Teeületuskohade ees vastavaid taktiilseid kive ette nähtud ei ole.

### Nõuded teekattemärgistusele

Teekattemärgistuse projekteerimisel on lähtutud Transpordiameti juhendist „Riigiteede liikluskorralduse juhis“. Teekatte märgistus peab vastama standardile EVS 614 „Teemärgised ja nende kasutamine“. Teekatte märgistus on ette nähtud teha valuplastikuga.

Projekteeritud teekattemärgistus paigaldada vastavalt standardile „EVS 614:2022 Teemärgised ja nende kasutamine”.

## Tehnovõrgud

### Olemasolevate tehnovõrkude paiknemine ning nende valdajad

Projektiga hõlmatud alal asuvad järgmised tehnovõrgud:

* Tänavavalgustuse õhuliinid;
* Elektri madalpinge maakaablid (Elektrilevi OÜ).

### Tehnovõrkude põhimõtteline lahendus ja tehnovõrkudega kavandatud tööd

Tööde teostamise ajal arvestada tehnovõrkude valdajate kooskõlastustes toodud ettekirjutusi. Ehitus- ja kaevetöid olemasolevate kommunikatsioonide läheduses tuleb teostada äärmise ettevaatlikkusega. Vastutus lõhutud kommunikatsioonide osas lasub ehituse Peatöövõtjal.

Olemasolevate tehnovõrkude ümberehitamist projektiga ette nähtud ei ole. Kui siiski kaevetööde käigus paljanduvad tehnovõrgud või selgub, et need asuvad looduses teises kohas või teisel kõrgusel, tuleb need langetada nõuetekohasele sügavusele või kaitsta.

Kõik olemasolevad kaevuluugid ja kaped on ette nähtud viia projekteeritud maapinnaga samasse tasapinda.

### Tehnovõrkude lahendus ja tehnovõrkudega kavandatud tööd

Projektlahendusega ristuvad Elektrilevi OÜ madalpingekaablid on ette nähtud kaitsta A-klassi lõhestatud PVC kaablikaitsetoruga D100mm.

## Keskkonnakaitse

### Keskkonnakaitse abinõud

Ehitusel tekkivad jäätmed käideldakse vastavalt kehtivale korrale. Täitematerjalide, mulla ning pinnase ladustamiskohad kooskõlastatakse Tellijaga.

Ehitustööde teostaja peab tagama ehitustööde teostamise, ehitusplatsi kontrolli ja töötervishoiu ning tööohutuse nõuded vastavalt eelmainitud määrusele nr. 377. Ehitustööde teostajal peavad olemas olema määruses nõutud dokumendid.

Ehituse töövõtja vastutab ehitusperioodil keskkonnakaitse eest ehitusplatsil ja sellega vahetult piirnevail aladel vastavalt Eesti Vabariigis ja kohalikus omavalitsuses kehtivatele seadustele ja nõuetele ning Tellija poolt esitatud juhistele.

Tähelepanu tuleb pöörata ehitustöödel tekkivate jäätmete käitlusele. Ohtlikud jäätmed (ka ehitustööde käigus leitavad) tuleb koguda muudest jäätmetest eraldi ning üle anda ohtlike jäätmete käsitlemise litsentsi omavatele ettevõtetele. Ehitusjäätmete käitlemise eest vastutab jäätmete valdaja. Kaevetöödel kaevandatavad ja mittesobivad pinnased tuleb vedada Tellija poolt kooskõlastatud kohta.

## Maastikukujundustööd

Haljastusena on ette nähtud kasvupinnase paigaldamine ja murukülv. Kasvumuld peab olema taimekasvuks sobiv ega tohi sisaldada ohtlikke aineid üle piirmäära. Kasvumuld ei tohi sisaldada võõraid esemeid, prahti, kive ega mitmeaastaste juurumbrohtude juuri. Kasvumuld ei tohi olla külmunud, liiga tihke ja kõvastunud: peab surumisel kergesti lagunema.

Objektilt väljakaevatud kasvupinnast võib sõelutud ja mättavabal kujul kasutada haljasaladel kasvumullana murualade planeerimisel.

Haljastus:

* Murukülv (klass II)
* Kasvualus h = 10cm

# TÖÖDE TEOSTAMINE

## Üldosa

Tööd tuleb teostada vastavalt Majandus- ja taristuministri 03.08.2015 määrusele nr 101 "Tee ehitamise kvaliteedi nõuded" ja „Teetööde tehniline kirjeldus“ kinnitatud Maanteeameti peadirektori 18.02.2019 käskkirjaga nr 1-2/19/096.

Kõik tööd peab töövõtja teostama vastavuses heade ehitustavadega ning tegema seda viisil, mis ei kahjusta ümbritsevat sotsiaal- ja looduskeskkonda. Kasutada võib ainult materjale ja tooteid, milliste vastavus on toestatud Teetööde tehnilises kirjelduses kirjeldatud protseduuridega. Ehitustehnoloogia ja kvaliteet peab vastama Teetööde tehnilisele kirjeldusele ja asjakohastele normidele ning juhenditele, mis on jõus ehitusperioodil.

## Ettevalmistustööd

Töövõtja on kohustatud teavitama ja vajadusel kohale kutsuma kõikide töömaale jäävate tehnovõrkude valdajad ning arvestama kooskõlastanud osapoolte tingimustes toodud nõudeid enne ehitustööde algust ja ehitustööde ajal.

Samuti tuleb ehitustöödest informeerida maaomanikke, kelle kinnistul on kavandatud ehitustegevus või ehitustegevus mõjutab maaomanikku oluliselt.

### Muud kavandatud olulised ettevalmistustööd

Raadamine on ette nähtud vastavalt asendiplaanil toodud ulatuses. Enne puude raadamist on ehituse töövõtja kohustatud hankima kõik asjakohased load.

## Ehitusaegne liikluskorraldus

Ehitamise ajal juhinduda 13.07.2018 vastuvõetud määrusest nr 43 (redaktsiooni jõustumise kuupäev 01.01.2019) “Nõuded ajutisele liikluskorraldusele” ja Maanteeameti juhenditest „Ehitusaegne liikluskorraldus (Riigiteede ajutine liikluskorraldus. Juhend liikluse korraldamiseks riigiteede ehitus- ja korrashoiutöödel) ja „Riigiteede liikluse ajutise piiramise ja sulgemise kord“.

Ajutiste ehitusaegsete ümbersõitude ja liikluskorralduse skeemid ning joonised ehitusobjektil korraldab töövõtja vastavalt tema poolt valitud ja teostavate tööde etappidele.

Ümbersõiduteed ja ehitusaegne ajutine liikluskorraldus peavad olema enne tööde algust kooskõlastatud tee valdajaga ja tiheasustusalal kohaliku omavalitsusega.

Seletuskirja koostas:

Asko Reimus

Vastutav spetsialist:

Indrek Kustavus

Volitatud teedeinsener, tase 8